**Οδηγίες για τη σύνταξη των Περιλήψεων**

Πρόγραμμα και μέγεθος: Η περίληψη θα πρέπει να είναι γραμμένη σε πρόγραμμα Word και να μην υπερβαίνει τη μία σελίδα μεγέθους A4. Ένας συγγραφέας, ως πρώτος, μπορεί να παρουσιάσει **μέχρι και δύο εργασίες.**

**Οι γενικές οδηγίες για την συγγραφή της περίληψης είναι:**

* Γραμματοσειρά 12, Times New Roman,
* Πλήρης στοίχιση,
* Διάστιχο 1.5,
* Το σύνολο των λέξεων να μην είναι λιγότερο από 200 λέξεις και να μην υπερβαίνει τις 350 λέξεις,
* Υποβολή αρχείου pdf στην πλατφόρμα υποβολής προτάσεων

**Τίτλος εργασίας**

Να είναι γραμμένος με κεφαλαία και έντονα γράμματα (bold), με στοίχιση στο κέντρο της σελίδας.

**Συγγραφείς**

Μετά τον τίτλο της εργασίας (αφήνοντας μια κενή γραμμή) αναγράφονται τα ονόματα των συγγραφέων (επώνυμο, όνομα).

* Για κάθε συγγραφέα το επίθετό του και στη συνέχεια το αρχικό του μικρού ονόματος π.χ. Πετροπούλου Ε, Παπαδόπουλος Ν.
* Στο τέλος κάθε επιθέτου να υπάρχει δείκτης σε εκθετική μορφή πχ Πετροπούλου Ε1, Παπαδόπουλος Ν2, που να υποδεικνύει το ίδρυμα προέλευσης. Αν το ίδρυμα είναι κοινό για κάποιους συγγραφείς θα χρησιμοποιείται το ίδιο νούμερο.
* Το ονοματεπώνυμο του συγγραφέα που θα παρουσιάσει την εργασία θα πρέπει να είναι υπογραμμισμένο π.χ. Πετροπούλου Ε1, Παπαδόπουλος Ν2, Τριανταφύλλου Κ1.
* Το πρώτο όνομα στους συγγραφείς θα πρέπει να είναι ενός προπτυχιακού, μεταπτυχιακού ή διδακτορικού φοιτητή.
* Ακολουθεί μία κενή γραμμή και αναγράφονται οι διευθύνσεις των συγγραφέων δηλαδή τα σχετιζόμενα ιδρύματα/φορείς.

**Σχετιζόμενα ιδρύματα/φορείς**

α) Εδώ αναγράφεται το ίδρυμα ή φορέας που σχετίζεται ο κάθε συγγραφέας

β) H περιγραφή γίνεται βάση της αρίθμησης σε εκθετική μορφή που έγινε στους συγγραφείς π.χ.1 Τμήμα Φυσικοθεραπείας, Σχολή Επιστημών Αποκατάστασης Υγείας, Πανεπιστήμιο Πατρών, Ρίο, Ελλάδα

**Κείμενο περίληψης:** Ακολουθεί μια κενή γραμμή και ξεκινά το κείμενο της περίληψης σε πλήρη στοίχιση. Η περίληψη πρέπει να περιέχει 250 έως 350 λέξεις. **Διακριτά μέρη της περίληψης:** Η περίληψη πρέπει να περιλαμβάνει ΕΙΣΑΓΩΓΗ, ΜΕΘΟΔΟ, ΑΠΟΤΕΛΕΣΜΑΤΑ, ΣΥΜΠΕΡΑΣΜΑΤΑ, Βιβλιογραφικές αναφορές (μέχρι 3), λέξεις κλειδιά (3-5).

**Αναφορές.**Οι αναφορές είναι προαιρετικές (*μέγιστος αριθμός*: 3). Στην περίπτωση που χρησιμοποιηθούν το σύστημα αναφορών που θα χρησιμοποιηθεί είναι αποκλειστικά στυλ Vancouver. Πιο συγκεκριμένα, εντός του κειμένου η παραπομπή θα τοποθετείται σε εκθετική μορφή (εάν το σημείο που τοποθετείται είναι σημείο στίξης θα μπαίνει αμέσως μετά το σημείο στίξης).

**Παραδείγματα**

1. Άρθρο σε Περιοδικό: Jones E., Eladoui V. Spasticity in patients with cerebrovascular accident. *Journal of Neurology* 2009; 13(2):123-129.
2. Άρθρο/Κεφάλαιο σε Βιβλίο: Papazoglou E., Romero J. *Neurological rehabilitation* 2nd ed. Oxford: Elsevier; 2005.
3. Άρθρο/Ανακοίνωση Κεφάλαιο Βιβλίου: Vidic A., Jackson M. Stroke management In: Papazoglou E., Romero J. (eds) Neurological rehabilitation 2nd ed. Oxford: Elsevier; 2005:127-132.

**Ευχαριστίες**

Οι ευχαριστίες είναι προαιρετικές και χρησιμοποιούνται για να ευχαριστήσουν οι συγγραφείς φορείς ή ανθρώπους που βοήθησαν αλλά δεν είχαν συνεισφορά τέτοια ώστε να δικαιολογείται η ένταξή τους στην συγγραφική ομάδα της εργασίας.

**Έγκριση μελέτης**

Σε περίπτωση που η μελέτη περιλαμβάνει πρωτογενή συλλογή δεδομένων σε δείγμα ανθρώπων ή ζώων, πρέπει να αναφέρονται τα στοιχεία έγκρισης από την αρμόδια Επιτροπή Ηθικής και Δεοντολογίας. Σε περίπτωση που δεν υπάρχει η σχετική έγκριση να αιτιολογείται σε συντομία. Οι ανασκοπήσεις δεν χρειάζονται παρόμοια άδεια.

**Συγγραφέας επικοινωνίας**

Ένας εκ των συγγραφέων (προτείνεται ο φοιτητής όπου και θα παρουσιάσει την εργασία), τοποθετεί τα στοιχεία του (Ονοματεπώνυμο, ιδιότητα, e-mail, τηλέφωνο επικοινωνίας) ώστε να μπορεί η επιστημονική και οργανωτική επιτροπή (καθώς και οποιοσδήποτε ενδιαφερόμενος μετά την δημοσίευση της περίληψης στα πρακτικά του συνεδρίου) να επικοινωνήσει εάν χρειαστεί μαζί του.

π.χ. Ελένη Παπαδοπούλου, Προπτυχιακή Φοιτήτρια Τμήματος Φυσικοθεραπείας Πανεπιστήμιου Πατρών, e-mail: papadopoulos@upatras.gr, τηλ.: 6937421258

**Αποθήκευση και αποστολή εργασίας:** Η εργασία θα πρέπει να αποθηκευτεί και να αποσταλεί σε μορφή .doc/docx (word) ενώ το συγκεκριμένο αρχείο πρέπει να έχει ως «όνομα», το επίθετο του πρώτου συγγραφέα με ελληνικούς χαρακτήρες. Οι περιλήψεις θα πρέπει να υποβληθούν μέσω της σχετικής ιστοσελίδας του συνεδρίου (https://stphysioconference.upatras.gr/). Υποχρεωτικά, οι υποβαλλόμενες περιλήψεις θα δακτυλογραφηθούν από τους συγγραφείς στο πρότυπο ηλεκτρονικό αρχείο που επισυνάπτεται.

**Με την κατάθεση κάθε περίληψης θα χρειαστεί :**

* Να επιλέξτε προτιμώμενη θεματική ενότητα,
* Να επιλέξετε τη μορφή παρουσίασης που επιθυμείτε: προφορική ή αναρτημένη ανακοίνωση (πόστερ),
* Να αναφέρετε αν η εργασία είναι προπτυχιακή, μεταπτυχιακή ή διδακτορική,
* Να αναφέρετε αν η εργασία έχει ανακοινωθεί σε άλλο συνέδριο, ή έχει δημοσιευτεί κάπου αλλού.